જાફરાબાદ તાલુકાના ફાચરીયા ગામની સીમમાંથી ત્રણેક દિવસ પહેલા એક ખેતરમાંથી માતાથી વિખુટુ પડી ગયેલુ સિંહણનું બચ્ચું મળી આવ્યું હતું. આ બચ્ચાને બાદમાં રાજુલા વનવિભાગની કચેરીમાં રાખવામાં આવ્યું હતું. ગઇકાલે વનવિભાગના સ્ટાફ દ્વારા બચ્ચાને ખેતર નજીક લઇ જવામાં આવ્યું હતું. પરંતુ સિંહણ બચ્ચા પાસે આવી ન હતી. બાદમાં આજે સવારે આ બચ્ચાનું મોત નિપજ્યું હતું. આ સિંહબાળના કેસમાં માતાના વર્તને વનઅધિકારીઓને પણ આશ્વર્યમાં મૂકી દીધા હતા.